Darriwili lade

Darriwili lade on ordoviitsiumi ladestu alamordoviitsiumi ladestiku  globaalne ja kohati ka  regionaalne kronostratigraafiline üksus (lade). Seda hakkas esimesena eristama Thomas Sergeant Hall aastal 1899. Lade on nime saanud Darriwili kihelkonna järgi, mis asub Victoria osariigis Granti maakonnas.Mindat.org Lademe alumist piiri määratleb  graptoliit Undulograptus austrodentatuse esmakordne ilmumine  Huangnitangi piirpaljandis Changshani linna lähistel Zhejiangis, lademe ülempiiri märgib graptoliit Nemagraptus gracilise esmakordne ilmumine Sularpi ojasängi piirpaljandis Fågelsångsdaleni looduskaitsealal Rootsis (tegemist on regionaalses geokronoloogias üleminekuga Uhaku lademe kivimitelt Kukruse lademe kivimitele).GSSP Table - Paleozoic Era 

Darriwili lade lasub Dapingi lademel ja see lamab Sandby lademe all. Lademe vanus on 468,1...460,9 miljonit aastat. Eestis vastavad sellele Kunda, Aseri, Lasnamäe ja Uhaku lade. Lisaks loetakse regionaalses stratigraafias Darriwili lademesse kuuluvaks Napa kihistik, Miorõ kihistu ja Rokiškise kihistu.Stratigraafia terminoloogia

Suurbritannia regionaalses stratigraafias vastavad Darriwili lademele Aberreiddy lade ja Llandeilo lade, Siberis Vihhorevi lade, Muktei lade, Volgino lade ja Kirenski-Kudrino lade ning Vahemere ja Põhja-Gondwana piirkonnas Oretania lade ja Dobrotivi lademe alumine osa. Hiina ja Austraalia regionaalne stratigraafiline skeem kasutavad nimetust Darriwili lade.

Darriwili lademe moodustumise ajast pärinevad esimesed maismaataimede eosed.Wellman, C.H.; Gray, J. (2000). "The microfossil record of early land plants". Phil. Trans. R. Soc. B. 355 (1398): 717, 732.

Austraalia regionaalses stratigraafias lasub Darriwili lade Yapeeni lademel ja see lamab Gisborni lademe all. Austraalia lademete süsteem on kasutusel ka Uus-Meremaa Permile eelnevas geokronoloogias.Hollis, C.J., Beu, A.G., Crampton, J.S., Crundwell, M.P., Morgans, H.E.G., Raine, J.I., Jones, C.M., Boyes, A.F. (2010). Calibration of the New Zealand Cretaceous - Cenozoic Timescale to GTS2004, GNS Science Report, 2010/43, 20p. Austraalias moodustusid sellel perioodil valdavalt kildad ja graniit.Australian Stratigraphic Units Database

Hiina regionaalses stratigraafias lasub Darriwili lade Dapingi lademel ja see lamab Neichiashani lademe all.

 Viited 

Kategooria:Ordoviitsiumi lademed